rejauldu/bengali-wikipedia huggingface dataset:
থাম্ব|150px|রাজ মান সিংহ চিত্রকার থাম্ব|150px|চিত্রকার অঙ্কিত মথুরা পাখি রাজ মান সিংহ চিত্রকার (১৭৯৭ - ১৮৬৫) হলেন একজন নেপালি চিত্রকর, যিনি ১৯শ শতাব্দীর মাঝামাঝি ব্রিটিশ ও নেপালি রাজদরবারের জন্য অনেকগুলো চিত্র অঙ্কন করেন। তিনি বিশেষত প্রাকৃতিক ইতিহাস সংক্রান্ত চিত্র, বিশেষ করে হিমালয়ের স্তন্যপায়ী ও পাখিদের চিত্র অঙ্কন করেন। তিনি জল রঙের মাধ্যমে ঐতিহ্যবাহী উপাসনামূলক প্রেক্ষাপটে ইউরোপীয় চিত্রকলা ও রীতির সমাবেশ ঘটান। রাজ মান সিংহ নেপালি চিত্রকলায় সর্বপ্রথম পাশ্চাত্যের অনুরূপ আলোকসম্পাত ও পার্স্পেকটিভের সমাবেশ ঘটান এবং সেই সাথে তাকে নেপালি চিত্রকলায় ত্রিমাত্রিকতা আনয়নকারী হিসেবেও সম্মানিত করা হয়। অনেক পণ্ডিত রাজ মান সিংহকে নেপালি শিল্পকলার পথিকৃৎ হিসেবে অভিহিত করেন, যদিও ব্রায়ান হজসনের অধীনে কাজ করার পূর্বে তার সম্পর্কে খুব একটা জানা যেত না।   শিল্পকলা ও প্রেক্ষাপট  থাম্ব|বাম|upright|বেঙ্গল এশিয়াটিক সোসাইটির (১৮৪৩) জন্য রাজ মান সিংহের অঙ্কিত ও স্বাক্ষরিত ভুটানি বৃহৎ উড়ন্ত কাঠবিড়ালির চিত্র রাজ মান সিংহ নেপালের কাঠমান্ডুর ঐতিহ্যবাহী চিত্রকার পরিবারে জন্মগ্রহণ করেন। ঐতিহাসিকভাবে চিত্রকারেরা নেপালের নেওয়ার জাতির অন্তর্ভুক্ত শিল্পী গোষ্ঠী। সে কারণে রাজ মান সিংহ পৌভা ও অন্যান্য ধর্মীয় শিল্পকলার সাথে সরাসরি সংযুক্ত ছিলেন। সেই সময়ে তিনি কাঠমান্ডুতে অবস্থানরত ব্রিটিশ নাগরিক ব্রায়ান হাটন হজসনের নজরে আসেন। ব্রায়ান হজসন ধর্ম, ভাষা, সাহিত্য, নৃতত্ত্ব এবং হিমালয়ের প্রাণিদের বিষয়ে পণ্ডিত ছিলেন। হজসন তার গবেষণার্থে সংগ্রহের জন্য পাখি ও স্তন্যপায়ীদের জল রঙে চিত্র আঁকার একজন চিত্রকর খুঁজছিলেন। সে সময় তিনি এ কাজে রাজ মান সিংহকে নিযুক্ত করেন।  হজসনের অধীনে রাজ মান সিংহ প্রাকৃতিক পরিবেশে বিষয়বস্তুর দৃষ্টিভঙ্গি এবং কাগজে তাদের জীবন্ত চিত্র ফুটিয়ে তুলতে শিখে যান, যেখানে তিনি পূর্বে নেপালের ঐতিহ্যবাহী পটে পুঁথিগত দেবতাদের ঐতিহাসিক চিত্র অঙ্কনে অভ্যস্ত ছিলেন। তিনি ১৮২০ এর দশক থেকে ১৮৫০ এর দশকের মধ্যে হজসনের জন্য প্রাণিদের সহস্রাধিক উৎকৃষ্ট মানের বৈশিষ্ট্যসূচক চিত্রকর্ম তৈরি করেন।   সম্মাননা  সাম্প্রতিক সময়ে রাজ মান সিংহ চিত্রকারের যুগান্তরকারী চিত্রকর্মগুলো প্রকাশিত হওয়ার পর তিনি ব্যাপকভাবে পরিচিতি লাভ করেন, যদিও এর পূর্বে তিনি নেপালের শিল্পকলার ইতিহাসে তেমন একটা পরিচিত মুখ ছিলেন না। ১৯শ শতাব্দীতে নেপালি শিল্পকলার বিকাশে রাজ মান সিংহ চিত্রকারের অবদানের স্মরণে ২০১২ খ্রিষ্টাব্দের ৩১ ডিসেম্বর নেপাল সরকারের ডাক সেবা বিভাগ তার স্বচিত্র সংবলিত দুইটি স্মারক ডাকটিকিট প্রকাশ করে। ডাকটিকিটগুলোতে তার জল রঙে অঙ্কিত পাখি ও স্তন্যপায়ীর চিত্রও অন্তর্ভুক্ত ছিল।   তথ্যসূত্র   বিষয়শ্রেণী:১৭৯৭-এ জন্ম বিষয়শ্রেণী:১৮৬৫-এ মৃত্যু বিষয়শ্রেণী:নেপালি অঙ্কনশিল্পী বিষয়শ্রেণী:নেপালি চিত্রকর বিষয়শ্রেণী:নেপালি জলরঙ বিশেষজ্ঞ বিষয়শ্রেণী:নেওয়ার ব্যক্তি বিষয়শ্রেণী:কাঠমান্ডুর ব্যক্তি বিষয়শ্রেণী:নেপালি চিত্রশিল্পী
সোনালী উর্দু ( উলুগ উলুস, অর্থাৎ “মহান রাষ্ট্র”, হিসাবে স্ব-মনোনীত) ছিল মূলত একটি মঙ্গোল ও পরবর্তীকালে তুর্কি খানাত, যা ১৩শ শতাব্দীতে প্রতিষ্ঠিত এবং মঙ্গোল সাম্রাজ্যের উত্তরপশ্চিমাঞ্চল হিসাবে উদ্ভূত হয়েছিল। ১২৫৯ সালের পর মঙ্গোল সাম্রাজ্য খণ্ডিত হওয়ার সাথে সাথে এটি একটি কার্যকরীভাবে পৃথক খানাতে পরিণত হয়। এটি কিপচাক খানাত অথবা উলুগ উলুস হিসেবেও পরিচিত এবং এটি পূর্বের অসংগঠিত কুমান-কিপচাক কনফেডারেশনকে প্রতিস্থাপন করে।  ১২৫৫সালে বাতু খানের (সোনালী উর্দুর প্রতিষ্ঠাতা) মৃত্যুর পর তার রাজবংশ ১৩৫৯ সাল পর্যন্ত একটি পূর্ণ শতাব্দী ধরে বিকাশ লাভ করে। যদিও নোগাইয়ের ষড়যন্ত্রে ১২৯০ এর দশকের শেষের দিকে তা একটি আংশিক গৃহযুদ্ধের দিকে ধাবিত হয়। উজবেগ খানের (১৩১২-৪১) শাসনামলে হোর্ডের সামরিক শক্তি শীর্ষে পৌঁছেছিল, যিনি ইসলাম গ্রহণ করেছিলেন। গোল্ডেন হোর্ড অঞ্চলটি তার শিখরে সাইবেরিয়া ও মধ্য এশিয়া থেকে পূর্ব ইউরোপের কিছু অংশে ও পশ্চিমে উরাল থেকে ড্যানিউব পর্যন্ত এবং ককেশাস পর্বতমালা ও সীমানা বরাবর কৃষ্ণ সাগর থেকে দক্ষিণে ক্যাস্পিয়ান সাগর পর্যন্ত বিস্তৃত ছিল। তখন মঙ্গোল রাজবংশের অঞ্চলগুলি ইলখানাত নামে পরিচিত ছিল।  রাষ্ট্রটি ১৩৫৯ সালে একটি হিংসাত্মক অভ্যন্তরীণ রাজনৈতিক ব্যাধির সম্মুখীন হয়, এটি সংক্ষিপ্তভাবে তোখতামিশের অধীনে (১৩৮১–১৩৯৫ ) পুনর্মিলনের আগে ঘটে। ১৩৯৬ সালে তৈমুরি সাম্রাজ্যের প্রতিষ্ঠাতা তৈমুরের আক্রমণের পর পরই গোল্ডেন হোর্ড ছোট ছোট তাতার খানাতে ভেঙে যায়, যা ক্রমাগত ক্ষমতায় পতন ঘটায়। ১৫ শতকের শুরুতেই হোর্ড বিচ্ছিন্ন হতে শুরু করে। ১৪৬৬ সাল নাগাদ এটি কেবল মহান উর্দু হিসাবে উল্লেখ করার মত বিষয় হয়ে দাড়ায় এবং এর অঞ্চলগুলিতে অসংখ্য প্রধানত তুর্কি-ভাষী খানাতের উদ্ভব হয়। ক্রিমীয় খানাতে ও কাজাখ খানাত সোনালী উর্দু শেষ অবশিষ্টাংশ যথাক্রমে ১৭৮৩ এবং ১৮৪৭ সাল পর্যন্ত টিকে ছিল।   তথ্যসূত্র   বিষয়শ্রেণী:১৫০২-এ বিলুপ্ত বিষয়শ্রেণী:মুসলিম সাম্রাজ্য বিষয়শ্রেণী:সাইবেরিয়ার ইতিহাস বিষয়শ্রেণী:খানাত বিষয়শ্রেণী:মঙ্গোল রাজ্য বিষয়শ্রেণী:ইউরেশীয় যাযাবর জনগোষ্ঠী বিষয়শ্রেণী:ঐতিহাসিক আন্তর্মহাদেশীয় সাম্রাজ্য বিষয়শ্রেণী:১২৪০-এর দশকে প্রতিষ্ঠিত রাষ্ট্র ও অঞ্চল বিষয়শ্রেণী:১৫০২-এ বিলুপ্ত রাষ্ট্র ও অঞ্চল
হানিফা হাজার তাইব আরো পরিচিত হানিফা হাজার তাইব-আলস্ত্রী (জন্ম ১৯৭২) একজন মালয়েশিয়ান রাজনীতিবিদ এবং ব্যবসায়ী। তিনি সারওয়াকের মুকাহ নির্বাচনী আসন থেকে মালয়েশিয়ার একজন বর্তমান সংসদ সদস্য, পার্টি পেসাকা ভূমিপুতেরা বেরসাতু (পিবিবি) রাজনৈতিক দলের হয়ে তিনি প্রতিনিধিত্ব করেন।  পটভূমি নানিফা হচ্ছেন সারাওয়াক রাজ্যের সাবেক মুখ্যমন্ত্রী তুন আবদুল তাইব মাহমুদ-এর কনিষ্ঠ কণ্যা, তিনি ছিলেন সারাওয়াকের দীর্ঘতম সময় দায়িত্বপালনকারী মুখ্যমন্ত্রী।  তিনি সান ফ্রান্সিসকো বিশ্ববিদ্যালয়ের ব্যবসায় প্রশাসন বিভাগ হতে স্নাতক হন।  রাজনীতিতে প্রবেশের আগে, তিনি দুই দশক ধরে বিভিন্ন ক্ষেত্রে কাজ করেছেন। তিনি লিমককইং ইউনিভার্সিটি অব ক্রিয়েটিভ টেকনোলজির প্রধান নির্বাহী কর্মকর্তা হিসাবে দায়িত্ব পালন করেন পাশাপাশি ক্যাটস এফএম এবং মিরী ম্যারিয়ট রিসর্ট ও স্পা-এর নির্বাহী পরিচালক হিসেবে দায়িত্ব পালন করেছেন। তিনি ছায়া মাতা সারাওয়াক বেহাদ-এর শেয়ারহোল্ডার এবং সারওয়াক ক্যাবল বেরহাদ-এর অ-স্বাধীন ও অ-নির্বাহী পরিচালক হিসেবেও দায়িত্ব পালন করেন। তিনি পারতুভুহান কেবজিকান ইসলাম (পারকিম) মালয়েশিয়ার চেয়ারম্যানও।  ২০০০ সালে হানিফা সিঙ্গাপুরের ব্যবসায়ী দাতুক সৈয়দ আহমদ আলী আলসরীকে বিবাহ করেন। ২০১৭ সালে, তার সম্পত্তির পরিমাণ আরএম ৩০৯ মিলিয়নে পৌঁছেছিল, যা তাকে মালয়েশিয়ায় সবচেয়ে ধনী মহিলাদের একজন করে তোলে।  নির্বাচনী ফলাফল  + মালয়েশিয়ার সংসদ: মুকাহ, সারাওয়াক Percentage figures based on total turnout.বছরসরকারভোটশতাংশ বিরোধী ভোটশতাংশ২০১৮ (পিবিবি)১৩,৮৫৩৬৭.৯০%Abdul Jalil Bujang (পিকেআর)৬,৮৫৩৩৩.১০%   তথ্যসূত্র   বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:Malaysian Muslims বিষয়শ্রেণী:Women members of the Dewan Rakyat বিষয়শ্রেণী:Women in Sarawak politics বিষয়শ্রেণী:Members of the Dewan Rakyat বিষয়শ্রেণী:Parti Pesaka Bumiputera Bersatu politicians বিষয়শ্রেণী:মালয়েশীয় মুসলিম বিষয়শ্রেণী:মালয় বংশোদ্ভূত মালয়েশীয় ব্যক্তি
বিষ্ণুপুর জেলা পশ্চিমবঙ্গের মেদিনীপুর বিভাগের একটি প্রস্তাবিত জেলা। জেলাটি বাঁকুড়া জেলা থেকে বিষ্ণুপুর মহকুমাকে পৃথক করে গঠন করা হবে।   ইতিহাস  রাজ্যের মুখ্যমন্ত্রী মমতা বন্দ্যোপাধ্যায় ২০২২ সালের ১লা আগস্ট বিষ্ণুপুর জেলার ঘোষণা করেছিলেন।   শিক্ষা  এই জেলায় সরকারি শিক্ষা ব্যবস্থা চালু রয়েছে। জেলার সকল সরকারি প্রাথমিক বিদ্যালয় সমূহ পশ্চিমবঙ্গ প্রাথমিক শিক্ষা পর্ষদের তত্ত্বাবধানে পরিচালিত হয়। এছাড়া, জেলার মাধ্যমিক ও উচ্চমাধ্যমিক বিদ্যালয়গুলি যথাক্রমে পশ্চিমবঙ্গ মধ্য শিক্ষা পর্ষদ ও পশ্চিমবঙ্গ উচ্চমাধ্যমিক শিক্ষা সংসদের তত্ত্বাবধানে পরিচালিত হয়।   স্বাস্থ্য পরিষেবা  জেলায় একটি হাসপাতাল ও ৫ টি গ্রামীণ হাসপাতাল রয়েছে।  তথ্যসূত্র  বিষয়শ্রেণী:পশ্চিমবঙ্গের জেলা বিষয়শ্রেণী:পশ্চিমবঙ্গের প্রস্তাবিত জেলা
“  ”Provides a centered, borderless quotation, with scalable, non-clickable graphic quotation marks, and optional attribution of the source of the quote.  Can be used with or without the names of the parameters.  Usage:    <code>{{cquote2|quotetext=text of the quote|personquoted=person quoted|quotesource=source of quote|quotewidth=##px|quoteheight=##px}}<code>  <code>{{cquote2|text of quote|person quoted|source of quote|##px|##px}}<code>  Only the first parameter is required.  da:Skabelon:Citat2 ko:틀:인용문2 is:Snið:Tilvitnun2 ja:Template:Cquote2 sr:Шаблон:Цитат3 pt:Predefinição:Citação2
সাকিব জুলফিকার (; জন্ম ২৮ মার্চ ১৯৯৭) একজন ওলন্দাজ ক্রিকেটার। তিনি ২০১৭ সালের ১৭ ই জুলাই সংযুক্ত আরব আমিরাতের বিপক্ষে নেদারল্যান্ডস জাতীয় ক্রিকেট দলের হয়ে লিস্ট এ অভিষেক করেন। ম্যাচে তিনি তার ভাই আসাদ ও সিকান্দারের সাথে খেলেন এবং একই খেলায় পেশাদার ক্রিকেট দলের হয়ে তিন ভাইয়ের খেলার এটি প্রথম ঘটনা। ২০১৭ সালের ১৫ আগস্ট ২০১৫-১৭ আইসিসি ইন্টারকন্টিনেন্টাল কাপে নেদারল্যান্ডসের হয়ে তার প্রথম-শ্রেণীর ক্রিকেটে অভিষেক হয়।  তথ্যসূত্র  বহিঃসংযোগ  বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ওলন্দাজ ক্রিকেটার বিষয়শ্রেণী:নেদারল্যান্ডসের একদিনের আন্তর্জাতিক ক্রিকেটার বিষয়শ্রেণী:নেদারল্যান্ডসের টুয়েন্টি২০ আন্তর্জাতিক ক্রিকেটার বিষয়শ্রেণী:পাকিস্তানি বংশোদ্ভূত ক্রীড়াবিদ
নাইজার জাতীয় ফুটবল দল () হচ্ছে আন্তর্জাতিক ফুটবলে নাইজারের প্রতিনিধিত্বকারী পুরুষদের জাতীয় দল, যার সকল কার্যক্রম নাইজারের ফুটবলের সর্বোচ্চ নিয়ন্ত্রক সংস্থা নাইজারীয় ফুটবল ফেডারেশন দ্বারা নিয়ন্ত্রিত হয়।Orange 2012 Afcon qualifiers :130 Million FCFA for the Menas . 22/05/2011 StarAfrica sports.Menas to test Pharaohs form. Confederation of African Football. 10-09-2010 এই দলটি ১৯৬৪ সাল হতে ফুটবলের সর্বোচ্চ সংস্থা ফিফার এবং ১৯৬৫ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৬১ সালের ২৫শে ডিসেম্বর তারিখে, নাইজার প্রথমবারের মতো আন্তর্জাতিক খেলায় অংশগ্রহণ করেছে; কোত দিভোয়ারের আবিজানে অনুষ্ঠিত নাইজার এবং চাদের মধ্যকার উক্ত ম্যাচটি ২–২ গোলের ড্র হয়েছে।  ৫০,০০০ ধারণক্ষমতাবিশিষ্ট জেনারেল সেনি কুন্তচে স্টেডিয়ামে মেনাস নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় নাইজারের রাজধানী নিয়ামেতে অবস্থিত। বর্তমানে এই দলের ম্যানেজারের দায়িত্ব পালন করছেন জঁ-মিখেল কাভালি এবং অধিনায়কের দায়িত্ব পালন করছেন জিএনএনের মধ্যমাঠের খেলোয়াড় সুলেমান দেলা সাকো।  নাইজার এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে নাইজার এপর্যন্ত ২ বার অংশগ্রহণ করেছে, যার প্রত্যেকবার তারা শুধুমাত্র গ্রুপ পর্বে অংশগ্রহণ করতে সক্ষম হয়েছে।  কাসালি দাওদা, ইদ্রিসা লাওয়ালি, কফি দান কোয়া, মুসা মাজু এবং সুলেমান দেলা সাকোর মতো খেলোয়াড়গণ নাইজারের জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ১৯৯৪ সালের নভেম্বর মাসে প্রকাশিত র‌্যাঙ্কিংয়ে নাইজার তাদের ইতিহাসে সর্বোচ্চ অবস্থান (৬৮তম) অর্জন করে এবং ২০০২ সালের আগস্ট মাসে প্রকাশিত র‌্যাঙ্কিংয়ে তারা ১৯৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে নাইজারের সর্বোচ্চ অবস্থান হচ্ছে ১০৩তম (যা তারা ১৯৯১ সালে অর্জন করেছিল) এবং সর্বনিম্ন অবস্থান হচ্ছে ১৪৬। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  অংশগ্রহণ করেনি  অংশগ্রহণ করেনি  ১৯৩৪   ১৯৩৮   ১৯৫০   ১৯৫৪   ১৯৫৮   ১৯৬২   ১৯৬৬   ১৯৭০   ১৯৭৪   ১৯৭৮  উত্তীর্ণ হয়নি  ২  ১  ০  ১  ৩  ৬  ১৯৮২  ৬  ২  ২  ২  ৪  ৭  ১৯৮৬  প্রত্যাহার  প্রত্যাহার  ১৯৯০  অংশগ্রহণ করেনি  অংশগ্রহণ করেনি  ১৯৯৪  উত্তীর্ণ হয়নি  ৪  ২  ১  ১  ৩  ২  ১৯৯৮  প্রত্যাহার  প্রত্যাহার   ২০০২  অংশগ্রহণ করেনি  অংশগ্রহণ করেনি  ২০০৬  উত্তীর্ণ হয়নি  ২  ০  ০  ২  ০  ৭  ২০১০  ৬  ১  ০  ৫  ৫  ১১  ২০১৪  ৬  ১  ১  ৪  ৬  ১২  ২০১৮  ৪  ২  ১  ১  ৬  ৩  ২০২২  অনির্ধারিত  অনির্ধারিত মোট   ০/২১   ৩০  ৯  ৫  ১৬  ২৭  ৪৮   তথ্যসূত্র  বহিঃসংযোগ     ফিফা-এ নাইজার জাতীয় ফুটবল দল    ক্যাফ-এ নাইজার জাতীয় ফুটবল দল   বিষয়শ্রেণী:নাইজার জাতীয় ফুটবল দল বিষয়শ্রেণী:আফ্রিকার জাতীয় ফুটবল দল
এডুয়ার্ড ডেভিড মর্টিয়ার ফ্রেঙ্কেল, FBA (  17 মার্চ 1888 5 ফেব্রুয়ারি 1970 ) ছিলেন একজন জার্মান শাস্ত্রীয় পণ্ডিত যিনি 1935 সাল থেকে 1953 সাল পর্যন্ত অক্সফোর্ড বিশ্ববিদ্যালয়ে ল্যাটিন ভাষার কর্পাস ক্রিস্টি অধ্যাপক হিসেবে দায়িত্ব পালন করেছিলেন।জার্মান সাম্রাজ্যে আত্তীকৃত ইহুদিদের একটি পরিবারে জন্মগ্রহণ করেন, তিনি বার্লিন এবং গটিংজেন বিশ্ববিদ্যালয়ে ক্লাসিক অধ্যয়ন করেন।1934 সালে, নাৎসি পার্টির দ্বারা প্রবর্তিত ইহুদি-বিরোধী আইন তাকে যুক্তরাজ্যে আশ্রয় নিতে বাধ্য করে, অবশেষে অক্সফোর্ড বিশ্ববিদ্যালয় এবং এর কর্পাস ক্রিস্টি কলেজে বসতি স্থাপন করে।  ফ্রেঙ্কেল তার একাডেমিক খ্যাতি প্রতিষ্ঠা করেন রোমান কৌতুক অভিনেতা প্ল্যাউটাসের উপর একটি মনোগ্রাফ প্রকাশের মাধ্যমে,  ('Plautine এলিমেন্টস ইন প্লাউটাস', 1922)।বইটি তার ডক্টরাল থিসিস থেকে বিকশিত হয়েছিল এবং রোমান কমেডির অধ্যয়নকে পাল্টে দিয়েছিল যে প্লাউটাস আগের চিন্তার চেয়ে আরও বেশি উদ্ভাবনী নাট্যকার।1950 সালে, তিনি গ্রীক নাট্যকার এসকাইলাসের দ্বারা অ্যাগামেমননের উপর একটি তিন খণ্ডের ভাষ্য প্রকাশ করেন যা ক্লাসিস্ট এইচজে রোজ দ্বারা "সম্ভবত যে কোনো গ্রীক নাটকের সবচেয়ে পাণ্ডিত্য" হিসাবে বর্ণনা করেছেন।  শিক্ষকতার পদ থেকে অবসর নেওয়ার পর তিনি রোমান কবি হোরেসের ওপর Horace (1957) নামে একটি মনোগ্রাফ লেখেন।  জীবনীকাররা অক্সফোর্ডে ফ্রেঙ্কেলের শিক্ষার প্রভাবের উপর বিশেষ জোর দেন, যেখানে তিনি শাস্ত্রীয় পাঠ্যের উপর একটি সাপ্তাহিক সেমিনারে নেতৃত্ব দেন।ইউরোপীয় একাডেমিক জীবনের একটি বৈশিষ্ট্য যা বিশ্ববিদ্যালয়ে বিরল ছিল, এই ক্লাসগুলি অক্সফোর্ডের অনেক আন্ডারগ্রাজুয়েটদের বৌদ্ধিক বিকাশকে প্রভাবিত করেছিল।ঔপন্যাসিক এবং দার্শনিক আইরিস মারডকের একটি কবিতার বিষয়বস্তু ছিল আগামেমননের উপর তার সেমিনার।2018 সালে, ছাত্র সংগঠনের একটি আবেদনের পর, কর্পাস ক্রিস্টি তার বিরুদ্ধে যৌন হয়রানির অভিযোগের প্রতিক্রিয়ায় ফ্রেঙ্কেলের নামে নামকরণ করা কলেজের একটি কক্ষের পুনরায় নামকরণ করার সিদ্ধান্ত নিয়েছিল।শৃঙ্খলায় ফ্রেঙ্কেলের অবদানের সংক্ষিপ্তসারে, হেলেনিস্ট হিউ লয়েড-জোনস ক্লাসিকের মধ্যে বিভিন্ন শৃঙ্খলার সাথে তার পরিচিতির কারণে তাকে "তার সময়ের সবচেয়ে বিজ্ঞ শাস্ত্রীয় পণ্ডিতদের একজন" হিসাবে বর্ণনা করেছেন।    তথ্যসূত্র   বিষয়শ্রেণী:১৮৮৮-এ জন্ম বিষয়শ্রেণী:১৯৭০-এ মৃত্যু বিষয়শ্রেণী:জার্মান শাস্ত্রীয় সাংস্কৃতিক ভাষাতত্ত্ববিদ বিষয়শ্রেণী:ব্রিটিশ শাস্ত্রীয় সাংস্কৃতিক ভাষাতত্ত্ববিদ বিষয়শ্রেণী:ইহুদি জার্মান লেখক বিষয়শ্রেণী:জার্মান লেখক বিষয়শ্রেণী:বার্লিনের লেখক বিষয়শ্রেণী:ফ্রেইবার্গ বিশ্ববিদ্যালয়ের শিক্ষক বিষয়শ্রেণী:গোটিনজেন বিশ্ববিদ্যালয়ের শিক্ষক বিষয়শ্রেণী:হামবোল্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইংল্যান্ডে জার্মান অভিবাসী বিষয়শ্রেণী:১৯৭০-এ আত্মহত্যা বিষয়শ্রেণী:ইংল্যান্ডে আত্মহত্যা
আনন্দ শিপইয়ার্ড এন্ড স্লিপওয়েজ হচ্ছে বাংলাদেশের একটি জাহাজ নির্মাণকারী প্রতিষ্ঠান। এটিই বাংলাদেশের প্রথম প্রতিষ্ঠান যেটি সমুদ্রগামী জাহাজ নিমার্ণ করে বিদেশী ক্রেতার কাছে হস্তান্তর করে। এটি আনন্দ গ্রুপের একটি প্রতিষ্ঠান।  বেসরকারি খাতে এটিই বাংলাদেশের সর্ববৃহৎ জাহাজ নিমার্ণকারী প্রতিষ্ঠান। ১৯৮৩-এ আনন্দ বিল্ডার্স নামে বুড়িগঙ্গা নদীর পাশে এই জাহাজ নিমার্ণকারী প্রতিষ্ঠানটি প্রতিষ্ঠা করা হয়। পরবর্তীকালে ব্যবসায় বাড়তে থাকলে ১৯৮৫-এ এটির বর্তমান অবস্থান মেঘনা নদীর পাশে স্থানান্তর করা হয়। ১৯৯৯-এ প্রতিষ্ঠানটির আধুনিকায়ন ও ধারনক্ষমতা বৃদ্ধি করা হয় এবং নাম পরিবর্তন করে রাখা হয় আনন্দ শিপইয়ার্ড এন্ড স্লিপওয়েজ লিমিটেড।  শিপইর্য়াডটির উৎপাদন স্থানের আয়তন ৮০,০০০বর্গ মিটার। এতে ৭০০ এর অধিক জনশক্তি নিয়োজিত রয়েছে, এটি প্রতি বছর জাহাজ থেকে ৮০০০ টন স্টিল উৎপাদন করে। নভেম্বর ২০০৮ পর্যন্ত এটি ইউরোপীয় ও আফ্রিকান ক্রেতাদের কাছ থেকে ৩৪টি জাহাজ নির্মাণের জন্য $৩৭৩ মিলিয়ন মার্কিন ডলার সমম্যল্যের অর্থের অর্ডার গ্রহণ করেছে।  আনন্দ শিপইয়ার্ড ডেনমার্ক, জার্মানি, নরওয়ে, মোজাম্বিক প্রভৃতি দেশে জাহাজ রপ্তানী করে থাকে।   হস্তান্তরিত জাহাজ  এটি কোন সম্পূর্ণ তালিকা নয়। তথ্যের পরিবর্তণও ঘটতে পারে।  ডেনিস কোম্পানির কাছে দি স্টিলা ম্যারিস (২০০৮ সালে)  মোজাম্বিক সরকারের কাছে ৬টি ফেরী এবং জাহাজ।  জার্মান কোম্পানি এইচএস সিফার্টস জিএমবিএইচ অ্যান্ড কোং কেজিএমএস এর কাছে এমভি আনসু (২০১৯ সালে)   আরো দেখুন   আনন্দ গ্রুপ   তথ্যসূত্র    বহিঃসংযোগ    আনন্দ গ্রুপের ওয়েবসাইট    দি খালিজ টাইমসে নিবন্ধ  বিষয়শ্রেণী:বাংলাদেশের জাহাজ নির্মাণ কোম্পানি বিষয়শ্রেণী:বাংলাদেশের জাহাজ নির্মাণস্থল বিষয়শ্রেণী:বাংলাদেশের শিপইয়ার্ড
ক্রিস্তিয়ান গাব্রিয়েল রোমেরো (, ; জন্ম: ২৭ এপ্রিল ১৯৯৮; ক্রিস্তিয়ান রোমেরো নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে ইংরেজ ক্লাব টটেনহ্যাম হটস্পার এবং আর্জেন্টিনা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০১৭ সালে, রোমেরো আর্জেন্টিনা অনূর্ধ্ব-২০ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন। প্রায় এক বছর যাবত আর্জেন্টিনার বয়সভিত্তিক দলের হয়ে খেলার পর, তিনি ২০২১ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ১২ ম্যাচে ১টি গোল করেছেন।  প্রারম্ভিক জীবন ক্রিস্তিয়ান গাব্রিয়েল রোমেরো ১৯৯৮ সালের ২৭শে এপ্রিল তারিখে আর্জেন্টিনার কর্দোবায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল রোমেরো আর্জেন্টিনা অনূর্ধ্ব-২০ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১৭ সালে তিনি আর্জেন্টিনা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। আর্জেন্টিনার বয়সভিত্তিক দলের হয়ে তিনি প্রায় এক বছরে ৭ ম্যাচে অংশগ্রহণ করেছেন।  ২০২১ সালের ৩রা জুন তারিখে, ২৩ বছর, ১ মাস ও ৭ দিন বয়সে, ডান পায়ে ফুটবল খেলায় পারদর্শী রোমেরো চিলির বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন।https://int.soccerway.com/matches/2021/06/04/south-america/wc-qualifying-south-america/argentina/chile/3194684/ তিনি উক্ত ম্যাচের মূল একাদশে অন্তর্ভুক্ত ছিলেন;https://www.worldfootball.net/report/wm-quali-suedamerika-2020-2021-argentinien-chile/ ম্যাচে তিনি ১৩ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন।https://www.transfermarkt.com/spielbericht/index/spielbericht/3557026 ম্যাচটি ১–১ গোলে ড্র হয়েছিল।https://www.national-football-teams.com/matches/report/30966/Argentina_Chile.html আর্জেন্টিনার হয়ে অভিষেকের বছরে রোমেরো সর্বমোট ১০ ম্যাচে ১টি গোল করেছেন।  পরিসংখ্যান আন্তর্জাতিক   দল  সাল  ম্যাচ  গোল আর্জেন্টিনা  ২০২১  ১০  ১ ২০২২  ২  ০ সর্বমোট  ১২  ১  তথ্যসূত্র  বহিঃসংযোগ                 বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:আতালান্তা বেরগামাস্কা কালচোর খেলোয়াড় বিষয়শ্রেণী:জেনোয়া ক্রিকেট অ্যান্ড ফুটবল ক্লাবের খেলোয়াড় বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:টটেনহ্যাম হটস্পার ফুটবল ক্লাবের খেলোয়াড় বিষয়শ্রেণী:২০২১ কোপা আমেরিকার খেলোয়াড় বিষয়শ্রেণী:কোপা আমেরিকা বিজয়ী খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:আর্জেন্টিনীয় প্রবাসী পুরুষ ফুটবলার বিষয়শ্রেণী:আর্জেন্টিনার অনূর্ধ্ব-২০ আন্তর্জাতিক ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:আর্জেন্টিনার আন্তর্জাতিক যুব ফুটবলার বিষয়শ্রেণী:ইংল্যান্ডে আর্জেন্টিনীয় প্রবাসী ক্রীড়াবিদ বিষয়শ্রেণী:কোর্দোবা প্রদেশের (আর্জেন্টিনা) ব্যক্তি বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:ফিফা বিশ্বকাপ বিজয়ী খেলোয়াড় বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:কর্দোবার (আর্জেন্টিনা) ফুটবলার
বিচারপতি রুমা পাল (জন্ম ৩রা জুন ১৯৪১) ৩রা জুন ২০০৬ -এ অবসর গ্রহণ পর্যন্ত ভারতের সুপ্রিম কোর্ট-এর একজন বিচারক ছিলেন।   প্রারম্ভের জীবন তিনি অক্সফোর্ডের সেন্ট অ্যান্স কলেজ থেকে বি.সি.এল ডিগ্রি অর্জন করেন এবং কলকাতা উচ্চ আদালতে বেসামরিক, রাজস্ব, শ্রম ও সাংবিধানিক বিষয়ে ১৯৬৮ সালে অনুশীলন শুরু করেন। তার স্বামী সামাদিত্য পাল কলকাতার একজন সুপরিচিত ব্যারিস্টার।   কর্মজীবন  একজন আইনজীবী হিসাবে দীর্ঘসময় এবং বিশিষ্ট কর্মজীবনের পরে, তিনি ৬ই আগস্ট ১৯৯০ সালে কলকাতা উচ্চ আদালতে বিচারক নিযুক্ত হন। ২৮ জানুয়ারি ২০০০-এ আদালতের সুবর্ণজয়ন্তীর দিনটিতে তিনি ভারতের সুপ্রিম কোর্টে মনোনীত হন। বিচারপতি পাল বিখ্যাত কিছু মামলায় অনেক গুরুত্বপূর্ণ  সিদ্ধান্ত গ্রহণ করেছেন। তিনি মানবাধিকার বিষয়ক একটি সংখ্যায় লিখেছেন।  তিনি "নারী বিচারকদের আন্তর্জাতিক ফোরাম" এর সদস্যও।  পাল অধ্যাপক এম পি জৈন কর্তৃক ভারতীয় সাংবিধানিক আইনের বিখ্যাত বই সহ আইনি গবেষণার জন্য অনেক পাঠ্যপুস্তক সম্পাদনা করেন, যা নেতৃস্থানীয় পুস্তক  হিসাবে বিবেচিত হয়।Professor MP JAIN Indian Constitutional Law () তিনি সিকিম বিশ্ববিদ্যালয়ের চ্যান্সেলর হন এবং আইনি বৈচিত্র্যের অলাভজনক প্রতিষ্ঠান ইন্ক্রিসিং ডাইভারসিটি বাই ইন্ক্রিসিং এক্সেস-এর ট্রাস্টিদের একজন।  তথ্যসূত্র  বহিঃসংযোগ  Paper by Justice Pal on Violence Against Women     বিষয়শ্রেণী:ভারতীয় বিচারক বিষয়শ্রেণী:জীবিত ব্যক্তি বিষয়শ্রেণী:১৯৪১-এ জন্ম বিষয়শ্রেণী:ভারতীয় রাজনীতিবিদ বিষয়শ্রেণী:ভারতীয় আইনজীবী বিষয়শ্রেণী:পশ্চিমবঙ্গের নারী শিক্ষাবিদ বিষয়শ্রেণী:কলকাতা উচ্চ আদালতের বিচারক বিষয়শ্রেণী:ভারতের সুপ্রিম কোর্টের বিচারপতি বিষয়শ্রেণী:২০শ শতাব্দীর ভারতীয় বিচারক বিষয়শ্রেণী:২১শ শতাব্দীর ভারতীয় বিচারক বিষয়শ্রেণী:২১শ শতাব্দীর ভারতীয় নারী বিচারক বিষয়শ্রেণী:পশ্চিমবঙ্গের শিক্ষাবিদ
লুকাস আরিয়েল ওকাম্পোস (, ; জন্ম: ১১ জুলাই ১৯৯৪; লুকাস ওকাম্পোস নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে মেক্সিকোর পেশাদার ফুটবল লিগের শীর্ষ স্তর লিগা এমএক্সের ক্লাব মোন্তেররেই এবং আর্জেন্টিনা জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন।  ২০০৯ সালে, ওকাম্পোস আর্জেন্টিনা অনূর্ধ্ব-১৫ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন। প্রায় দুই বছর যাবত আর্জেন্টিনার বয়সভিত্তিক দলের হয়ে খেলার পর, তিনি ২০১৯ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ১১ ম্যাচে ২টি গোল করেছেন।  প্রারম্ভিক জীবন লুকাস আরিয়েল ওকাম্পোস ১৯৯৪ সালের ১১ই জুলাই তারিখে আর্জেন্টিনার কিলমেসে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ওকাম্পোস আর্জেন্টিনা অনূর্ধ্ব-১৫ এবং আর্জেন্টিনা অনূর্ধ্ব-১৭ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০০৯ সালে তিনি আর্জেন্টিনা অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। আর্জেন্টিনার বয়সভিত্তিক দলের হয়ে তিনি প্রায় দুই বছরে ১৬ ম্যাচে অংশগ্রহণ করে ৫টি গোল করেছেন।  ২০১৯ সালের ৯ই অক্টোবর তারিখে, ২৫ বছর, ২ মাস ও ২৮ দিন বয়সে, উভয় পায়ে ফুটবল খেলায় পারদর্শী ওকাম্পোস জার্মানির বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন। উক্ত ম্যাচের ৪৬তম মিনিটে আক্রমণভাগের খেলোয়াড় আনহেল কোরেয়ার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২৪ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি ২–২ গোলে ড্র হয়েছিল। আর্জেন্টিনার হয়ে অভিষেকের বছরে ওকাম্পোস সর্বমোট ৩ ম্যাচে ২টি গোল করেছেন।  পরিসংখ্যান আন্তর্জাতিক   দল  সাল  ম্যাচ  গোল আর্জেন্টিনা  ২০১৯  ৩  ২ ২০২০  ৪  ০ ২০২১  ১  ০ ২০২২  ৩  ০ সর্বমোট  ১১  ২  তথ্যসূত্র  বহিঃসংযোগ                   বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:ওলাঁপিক দ্য মার্সেইয়ের খেলোয়াড় বিষয়শ্রেণী:মোনাকো ফুটবল ক্লাবের খেলোয়াড় বিষয়শ্রেণী:এসি মিলানের খেলোয়াড় বিষয়শ্রেণী:ক্লাব আতলেতিকো রিভার প্লেতের ফুটবলার বিষয়শ্রেণী:জেনোয়া ক্রিকেট অ্যান্ড ফুটবল ক্লাবের খেলোয়াড় বিষয়শ্রেণী:সেভিয়া ফুটবল ক্লাবের খেলোয়াড় বিষয়শ্রেণী:এএফসি আয়াক্সের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:লিগ ২-এর খেলোয়াড় বিষয়শ্রেণী:ফুটবল উইঙ্গার বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:স্পেনে প্রবাসী ফুটবলার বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:এরেডিভিজির খেলোয়াড় বিষয়শ্রেণী:আর্জেন্টিনার আন্তর্জাতিক যুব ফুটবলার বিষয়শ্রেণী:নেদারল্যান্ডসে প্রবাসী ফুটবলার বিষয়শ্রেণী:ফ্রান্সে প্রবাসী ফুটবলার বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:ফুটবল ক্লাব মোন্তেররেইয়ের খেলোয়াড় বিষয়শ্রেণী:আর্জেন্টিনীয় প্রবাসী পুরুষ ফুটবলার বিষয়শ্রেণী:কিলমেসের ফুটবলার
মানোয়েল আলেনকার দো মোন্তে (, ; ৬ সেপ্টেম্বর ১৮৯২ – অজানা; আলেনকার নামে সুপরিচিত) একজন ব্রাজিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় আমেরিকানো এবং ব্রাজিল জাতীয় দলের হয়ে আক্রমণভাগের খেলোয়াড় হিসেবে খেলেছিলেন।  আলেনকার ১৯১৬ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে তিনি সর্বমোট ৪ ম্যাচে ১টি গোল করেছিলেন। তিনি ব্রাজিলের হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তিনি তৃতীয় স্থান অধিকার করেছিলেন।  আন্তর্জাতিক ফুটবল আলেনকার কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে ব্রাজিলের জাতীয় দলের প্রতিনিধিত্ব করেছিলেন।  ব্যক্তিগত জীবন মানোয়েল আলেনকার দো মোন্তে ১৮৯২ সালের ৬ই সেপ্টেম্বর তারিখে ব্রাজিলের সাও পাওলোতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন।  পরিসংখ্যান আন্তর্জাতিক  দল  সাল  ম্যাচ  গোল ব্রাজিল  ১৯১৬  ৪  ১ সর্বমোট  ৪  ১  তথ্যসূত্র  বহিঃসংযোগ        বিষয়শ্রেণী:১৮৯২-এ জন্ম বিষয়শ্রেণী:ফুটবল ফরোয়ার্ড বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:১৯১৬ দক্ষিণ আমেরিকান চ্যাম্পিয়নশিপের খেলোয়াড় বিষয়শ্রেণী:ব্রাজিলীয় পুরুষ ফুটবলার